**Dôvodová správa**

Poslanec Miestneho zastupiteľstva Mestskej časti Košice-Sídlisko KVP Ing. Ladislav Takáč, PhD. dňa 19.02.2020 doručil písomne vzdanie sa mandátu poslanca miestneho zastupiteľstva z dôvodu nezlučiteľnosti funkcii a to ku dňu 29.02.2020.

Podľa § 25 ods. 2 písm. c) zákona SNR č. 369/1990 Zb. o obecnom zriadení v znení neskorších predpisov vzdaním sa mandátu dochádza k zániku mandátu poslanca.

Podľa § 192 ods. 1 zákona č. 180/2014 Z. z. o podmienkach výkonu volebného práva

a o zmene a doplnení niektorých zákonov v znení neskorších predpisov, ak zanikol mandát poslanca obecného (miestneho) zastupiteľstva, nastupuje ako náhradník kandidát, ktorý získal najväčší počet platných hlasov vo volebnom obvode, v ktorom zanikol mandát.

Starosta Mestskej časti Košice-Sídlisko KVP v súlade s § 192 ods. 2 zákona č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov oznámil dňa 09.03.2020, že v zmysle Zápisnice miestnej volebnej komisie o výsledku volieb v Mestskej časti Košice-Sídlisko KVP do miestneho zastupiteľstva a starostu mestskej časti konaných dňa 10.11.2018 ako náhradník na uprázdnený mandát poslanca miestneho zastupiteľstva vo volebnom obvode č. 4 nastupuje Bc. Dávid Karľa, ktorý kandidoval za koalíciu –

Kresťanskodemokratické hnutie, NOVA, OBYČAJNÍ ĽUDIA a nezávislé osobnosti (OĽANO), Sloboda a solidarita, SME RODINA – Boris Kollár, SPOLU – občianska demokracia, Strana maďarskej komunity – Magyar Közösség Pártja.

Podľa § 25 ods. 1 písm. a) zákona SNR č. 369/1990 Zb. o obecnom zriadení v znení neskorších predpisov, poslanec je povinný najmä zložiť sľub na prvom zasadnutí obecného (miestneho) zastupiteľstva, ktorého sa zúčastní.

Spracovala :

JUDr. Magdaléna Balážová

právne oddelenie