**Dôvodová správa**

Mestská časť Košice - Sídlisko KVP sa úspešne uchádzala o dotáciu v medzinárodnom dotačnom programe Interreg (Slovensko - Maďarsko) Európskeho zoskupenia územnej spolupráce Via Carpatia.

V rámci programového obdobia 2014-2020 Európskej únie je politika súdržnosti hlavným investičným nástrojom na podporu ústredných priorít Únie stanovených v stratégii Európa 2020 tzn. inteligentného, trvalo udržateľného a inkluzívneho rastu a súvisiacich cieľov. Európska územná spolupráca je jedným z cieľov politiky súdržnosti a zároveň rámcom pre spoluprácu na vnútorných hraniciach EÚ.

Mestská časť Košice - Sídlisko KVP ako Vedúci prijímateľ malého projektu z Fondu malých projektov získal 25 214,61 eur, zahraničný partner z Maďarska (BORA 94 Borsod-Abaúj-Zemplén Megyei Fejlesztési Ügynökség Nonprofit Kft. získal 24 746,20 eur. Tieto prostriedky pokrývajú 85% plánovaného rozpočtu projektu, zvyšných 15% predstavuje záväzná spoluúčasť jednotlivých partnerov. Celkový rozpočet časti projektu, za ktorý zodpovedá Mestská časť Košice - Sídlisko KVP je 29 664,25 eur.

Hodnota spoluúčasti vo výške 15% predstavuje 4 449,64 eur.

Projekt registrovaný pod značkou CHAIN a registračným číslom FMP-E/1901/1.1/024 sa primárne orientuje na zlepšenie infraštruktúry a kvality programu pri organizovaní kultúrnych podujatí na sídlisku KVP, jeho súčasťou je však aj príprava prezentačných materiálov sídliska a kultúrna výmena komunít seniorov s maďarským partnerom.

Materiál je predkladaný z dôvodu, že uznesenie miestneho zastupiteľstva je jednou z povinných príloh k získaniu dotácie.

Spracovali:

Mgr. art. Marián Hudák

Mgr. Mária Petríková

Oddelenie stratégie a rozvoja

V Košiciach, 27.4.2020